
PAZIŅOJUMS PAR APSPRIEDI AR PIEGĀDĀTĀJIEM

AS "Sadales tīkls" (turpmāk tekstā - Pasūtītājs) plāno īstenot vairākas iepirkuma procedūras par 0.4-20kV elektropārvades līniju trašu tīrīšanu.

Pasūtītājs veic apspriedi, turpmāk tekstā – Apspriede, ar piegādātājiem atbilstoši Sabiedrisko pakalpojumu sniedzēju iepirkumu likuma 22.panta 21 daļas nosacījumiem.

Apspriede paredzēta rakstiskā formā, lūdzam aizpildīt anketu un nosūtīt to uz e-pasta adresi: Violeta.Vikmane@sadalestikls.lv līdz 2026.gada 22.jūlijam.

Pasūtītājs izmantos iegūto informāciju, lai uzlabotu iepirkuma procedūras dokumentāciju ar mērķi veicināt konkurenci, taču visu ieteikto izmaiņa ieviešana nav Pasūtītāja pienākums.

	Nr.

	Prasība

	Apraksts

	Jautājums (ja attiecināms)
)

	1.
	Iepirkuma procedūras priekšmets


	1.1. Iepirkuma procedūras priekšmets ir 0.4-20kV elektropārvades līniju trašu tīrīšana (CPV kods: 77211000-2 Mežizstrādei raksturīgi pakalpojumi).
1.2. Katrā atsevišķi rīkotā iepirkumā, kas tiks organizēts pamatojoties uz šo apspriedi, tā priekšmets tiks sadalīts daļās (katra nodaļa/iecirknis atsevišķā daļā).
1.3. 2026.gada 3Q plānotais iepirkums tiks sadalīts šādās iepirkuma daļās:
· Daļa Nr.1 - 0.4kV - 20 kV elektropārvades līniju trašu tīrīšana Austrumu tīklu nodaļas Balvu iecirkņos; 
· Daļa Nr.2 - 0.4kV elektropārvades līniju trašu tīrīšana Austrumu tīklu nodaļas Preiļu iecirkņos;
· Daļa Nr.3 - 0.4kV - 20 kV elektropārvades līniju trašu tīrīšana Rietumu tīklu nodaļas Talsu iecirkņos;
· Daļa Nr.4 - 0.4kV - 20 kV elektropārvades līniju trašu tīrīšana Rietumu tīklu nodaļas Tukuma iecirkņos;
· Daļa Nr.5 - 0.4kV - 20 kV elektropārvades līniju trašu tīrīšana Vidzemes tīklu nodaļas Sigulda iecirkņos.
1.4. Pretendents var iesniegt tikai vienu piedāvājuma variantu par vienu, vairākām vai visām daļām. Piedāvājums jāiesniedz par pilnu iepirkuma daļas apjomu (visām iepirkuma daļā iekļautajām pozīcijām). Alternatīvu piedāvājumu iesniegšana nav pieļaujama un tie netiks izvērtēti. 
1.5. Katra daļa tiks vērtēta atsevišķi, un katrā daļā tiks noteikts uzvarētājs.
	
Pretendenta ierosinājumi/ priekšlikumi/ komentāri


	2.
	Iepirkuma procedūras struktūra


	


Atklāts konkurss


	Vai iepirkuma procedūras struktūra, Jūsuprāt, ir saprotama un atbilstoša iepirkuma priekšmetam un neierobežo konkurenci?
☐ Atbilstoša
☐ Neatbilstoša
Ja "Neatbilstoša", lūdzam, sniegt īsu komentāru:
Citi ierosinājumi/ priekšlikumi/ komentāri


	3.
	Kandidātu/pretendentu izslēgšanas nosacījumi
	Atbilstoši Sabiedrisko pakalpojumu sniedzēju iepirkumu likuma[footnoteRef:1] 48.panta nosacījumiem (paredzēti tikai obligātie izslēgšanas nosacījumi- 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie gadījumi), ciktāl tie piemērojami, ievērojot likuma pārejas noteikumus (spēkā ar 09.06.2026.) [1:  https://likumi.lv/ta/id/288730-sabiedrisko-pakalpojumu-sniedzeju-iepirkumu-likums ] 

	

	4.
	Kvalifikācijas prasības


	4.1. Pretendentam jāatbilst šādām atlases (kvalifikācijas) prasībām: 
4.1.1. Pretendentam ir pietiekošs skaits kvalificētu darbinieku. Minimālais cilvēkresursu apjoms katrā daļā:
4.1.1.1. vismaz 6 darbinieki + 1 darbu vadītājs** = vismaz 7 darbinieki katrā no iepirkuma priekšmeta daļām ar atbilstošām darbu izpildes kompetencēm un tiesībām vai
4.1.1.2. 4 darbinieki + 1 darbu vadītājs** + 1 mežizstrādes tehnikas operators* = vismaz 6 darbinieki katrā no iepirkuma priekšmeta daļām ar atbilstošām darbu izpildes kompetencēm un tiesībām. 
*Mežizstrādes tehnikas operators, kas var veikt elektrolīnijas trases tīrīšanu atbilstoši Pielikuma Nr.2 prasībām (frēze, harvesters vai traktortehnika ar zāģa mehānismu galvu vai kniebējgalvu ar zaru un koku paketēšanas iespēju).
** Darbu vadītājs ar "B" elektrodrošības grupu persona, kas nodarbojas ar pakalpojuma sniegšanas organizatorisko pusi (atslēgumu plānošana, visi nepieciešamie saskaņojumi, darbu plānošana, pretenziju izskatīšana un novēršana, sadarbības jautājumi ar Sabiedrisko pakalpojumu sniedzēju, utt.).
4.1.2. Jānodrošina atbilstoši kvalificēti darbinieki, kuriem ir tiesības strādāt ar motorzāģiem un/vai krūmgriežiem. Jāiesniedz speciālistu kvalifikāciju apliecinošu dokumentu kopijas (apliecība vai diploms par tiesībām strādāt ar motorzāģi/krūmgriezi) atbilstoši minimālā kvalificētā darbinieka skaitam (saskaņā ar 4.1.1.1. punktu - 6 darbiniekiem, saskaņā ar 4.1.1.2. punktu - 4 darbiniekiem).
4.1.3. Nepieciešamā minimālā kvalifikācija:
4.1.3.1. katrā brigādē vismaz 1 darbiniekam (neieskaitot darbu vadītāju) jābūt ar vismaz "B" elektrodrošības grupu, pārējiem darbiniekiem jābūt vismaz ar "A" ektrodrošības grupu;
4.1.3.2. brigādē, kur tiek izmantota tehnika elektrolīnjas aizsargjoslas zonā un tās augstums ir virs 4.5m (ieskaitot izlices, celšanas mehānismus, u.c, kuri ir tehnoloģiskās iekārtas sastāvdaļa), darbu vadītājam ir jābūt "C" elektrodrošības grupai.
4.1.4. Ja Pretendents iesniedz piedāvājumu vairākās daļās, 4.1. punktā minēto atbilstību kvalifikācijas prasībām jāpierāda par katru daļu, kurā tas piedalās.
4.1.5. Pretendentam ir tiesības ar vienā daļā apliecinātajiem resursiem (kas ietver gan darbaspēka, tehnikas, u.c. prasītos) iesniegt piedāvājumu arī iepirkuma kādā/-ās citā/-ās daļā/ās, ievērojot nosacījumu, ja Pretendents iesniedz piedāvājumu par vairāk nekā 1 (vienu) daļu ar vieniem un tiem pašiem resursiem, tas pretendē uz iespējamu vispārīgās vienošanās slēgšanas tiesību piešķiršanu tikai tik daļās, cik daļās vienlaicīgi tas spēj nodrošināt Apspriedē noteiktos resursus katrai daļai atsevišķi. Tas nozīmē, ka Pretendents ir tiesīgs iesniegt piedāvājumu vairākās daļās ar vieniem un tiem pašiem resursiem, bet uz vispārīgo vienošanos tas pretendē tikai tik daļās, cik daļās tas spēj nodrošināt atsevišķus resursus saskaņā ar Pretendenta norādīto prioritāti.

4.2. Tehniskās un profesionālās spējas 
4.2.1. Pretendentam laika periodā no 2021. gada līdz piedāvājumu iesniegšanas termiņa pēdējai dienai ir pieredze elektropārvades līniju trašu tīrīšanas darbos vai līdzvērtīgos darbos. Par līdzvērtīgiem darbiem tiek uzskatīti – krūmu/koku zāģēšana ar krūmgriežiem/motorzāģiem, veicot darbus galvenā cirtē, kopšanas cirtē, sanitārā cirtēs, rekonstruktīvā cirtē, atmežošanas cirtē, ainavu cirtē, tīrītas grāvmalas, ceļmalas, pašvaldību pasūtījumi koku apzāģēšanā. Ja Pretendents ir reģistrēts AS "Sadales tīkls" kvalifikācijas sistēmas "Būvdarbi un pakalpojumi" (https://sadalestikls.lv/lv/kvalifikacijas-sistemas) pakalpojumu grupā "0,4-20 kV elektropārvades līniju trašu tīrīšana un atsevišķu koku apzāģēšana/nozāģēšana", tad informācija par pieredzi nav jāiesniedz.
4.2.2. Vismaz 1 (viena) atsauksme par darbu pēdējo 5 (piecu) gadu laikā pieredzes apliecināšanai. Atsauksmē nepieciešams norādīt veikto darbu veidus, periodu (gads, mēnesis) un kontaktpersonu. Ja Pretendents ir sniedzis pakalpojumu AS "Sadales tīkls", tad atsauksme nav jāiesniedz.
4.2.3. Pretendentam ir atbilstošas tehniskās iespējas darbu veikšanai atbilstoši Apspriedē norādītajam darbu apjomam un specifikai. 
Minimālais tehniskais aprīkojums katrā Daļā: 2 gab. motorzāģi, 2. gab krūmgrieži un pārējais tehniskais resurss pakalpojuma nodrošināšanai.
4.2.4. Pretendentam kopā ar apakšuzņēmēju (-iem) rīcībā ir pieredzējis un kvalificēts personāls, tajā skaitā, ja Pretendents ir piegādātāju apvienība, tad Pretendentam kopumā jāatbilst šajā punktā noteiktajām prasībām.
4.2.5. Pretendents var balstīties uz citu personu tehniskajām un profesionālajām, kā arī uz saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumu, kuru izpildei attiecīgās spējas ir nepieciešamas.

	Vai prasības, Jūsuprāt, ir samērīgas un atbilstošas iepirkuma priekšmetam un neierobežo konkurenci?
☐ Jā
☐ Nē
Ja "Nē", lūdzam, sniegt īsu komentāru:
Citi ierosinājumi/ priekšlikumi/ komentāri


	5.
	Piedāvājuma nodrošinājums


	5.1. Piedāvājuma nodrošinājuma apmērs: 1 000,00 EUR (viens tūkstotis euro) apmērā par katru iepirkuma daļu, par kuru tiek iesniegts piedāvājums.
5.2. Piedāvājuma nodrošinājuma termiņš ir 4 (četri) mēneši, skaitot no piedāvājumu atvēršanas dienas.
5.3. Piedāvājuma nodrošinājums jāiesniedz vienā no formām:
5.3.1. kā kredītiestādes beznosacījumu garantija uz Pretendenta vārda, ko izsniegusi kredītiestāde, kas darbojas Latvijas Republikā vai ārvalstīs. Kredītiestādes garantijai jābūt izdotai un reģistrētai saskaņā ar kredītiestādes reģistrācijas valsts likumiem;
5.3.2. kā apdrošināšanas polise, kurā kā apdrošinātais ir norādīts Pasūtītājs un ko izsniegusi Latvijas Republikā vai ārvalstīs reģistrēta apdrošināšanas sabiedrība, tai pievienojot apdrošināšanas noteikumus un apdrošinātāja izsniegtās garantijas vēstuli. Papildus Pretendents iesniedz kredītiestādes maksājuma uzdevumu, kas apliecina, ka Pretendents ir veicis apdrošināšanas prēmijas maksājumu par attiecīgo apdrošināšanas polisi tajā noteiktajā apjomā un termiņā;
5.3.3. kā naudas summas iemaksa uz Pasūtītāja (AS "Sadales tīkls") kontu.
5.3.4. Apspriedes 5.3.1., 5.3.2. punktā noteiktajiem piedāvājuma nodrošinājuma veidiem jābūt no Pretendenta puses neatsaucamiem un ir jāsatur neatsaucams apsolījums samaksāt Pasūtītājam pēc tā pirmā pieprasījuma iepirkuma daļas vai pilnu nodrošinājuma summu, ja ir iestājušies 5.4. punktā noteiktie piedāvājuma nodrošinājuma samaksas nosacījumi. Apspriedes 5.3.1., 5.3.2. punktā noteiktie piedāvājuma nodrošinājuma veidi jāiesniedz kā elektroniski parakstīts e-dokuments ar drošu elektronisku parakstu un laika zīmogu, vai – ja tas nav iespējams – šo dokumentu kopija skenētā formā.
5.4. Piedāvājuma nodrošinājums tiek ieturēts, ja:
5.4.1. Pretendents atsauc savu piedāvājumu, kamēr ir spēkā piedāvājuma nodrošinājums;
5.4.2. Pretendents, kuram piešķirtas iepirkuma vispārīgās vienošanās slēgšanas tiesības, neparaksta vispārīgo vienošanos Pasūtītāja noteiktajā termiņā;
5.4.3. Pretendents, kuram piešķirtas iepirkuma vispārīgās vienošanās slēgšanas tiesības, Pasūtītāja noteiktajā termiņā nav iesniedzis iepirkuma dokumentos un iepirkuma līgumā paredzēto saistību izpildes nodrošinājumu.
	Vai prasība, Jūsuprāt, ir samērīga un atbilstoša iepirkuma priekšmetam un neierobežo konkurenci?
☐ Jā
☐ Nē
Ja "Nē", lūdzam, sniegt īsu komentāru:
Citi ierosinājumi/ priekšlikumi/ komentāri

	6.
	Tehniskais un Finanšu piedāvājums


	6.1. Tehniskais piedāvājums. 
6.1.1. Tehniskais piedāvājums apliecina, ka piedāvātais pakalpojums atbilst Apspriedē norādītajām tehniskām prasībām. Atbilstība jāpierāda ar šādiem dokumentiem: 
6.1.1.1. Apliecinājums, ka pakalpojums tiks sniegts atbilstoši pielikumā "Darbu izpildes apraksts un tehniskie noteikumi" noteiktajām prasībām.
6.2. Finanšu piedāvājums. 
6.2.1. Pretendentiem cenas jāuzrāda euro (EUR) bez PVN, atbilstoši Pielikumā pievienotajam Excel dokumentam.
6.2.2. Piedāvātajās cenās (izmaksās) jābūt iekļautām visām izmaksām, kas saistītas ar pakalpojuma sniegšanu, t.sk. personāla, transporta, piegādes, materiālu, nodokļi (izņemot PVN), nodevas u.c. iespējamās izmaksas, bet nav jābūt iekļautām ar īpašnieku brīdināšanu saistītām izmaksām (ar pasta pakalpojumu, ar SMS un e-pastu nosūtīšanu saistītās izmaksas).
6.2.3. Finanšu piedāvājumā norādītajām vienības cenām jābūt nemainīgām visu vispārīgās vienošanās darbības laiku no vispārīgās vienošanās parakstīšanas brīža.
6.2.4. Iesniegto piedāvājumu cenu izmaiņas Pretendentiem pēc piedāvājumu iesniegšanas termiņa beigām netiks atļautas.
6.2.5. Apmaksas noteikumi: 20 (divdesmit) kalendāro dienu laikā pēc pakalpojuma (Pasūtījuma) izpildes nodošanas - pieņemšanas akta parakstīšanas un rēķina saņemšanas no Uzņēmēja.

	Vai prasības, Jūsuprāt, ir samērīgas un atbilstošas iepirkuma priekšmetam un neierobežo konkurenci?
☐ Jā
☐ Nē
Ja "Nē", lūdzam, sniegt īsu komentāru:
Citi ierosinājumi/ priekšlikumi/ komentāri


	7.
	Piedāvājumu izvēles kritēriji


	7.1. Piedāvājumu izvēles kritērijs.
7.1.1. Nolikumā noteiktajām prasībām atbilstošs saimnieciski visizdevīgākais piedāvājums, ar viszemāko piedāvāto piedāvājuma cenu katrā daļā. Atbilstoši Likuma 57. panta ceturtajai daļai, kas nosaka, ka Pasūtītājs piedāvājumu salīdzināšanai un izvērtēšanai ir tiesīgs izmantot tikai cenu, ja sagatavotā tehniskā specifikācija (tehniskais uzdevums) ir detalizēta un citiem kritērijiem nav būtiskas nozīmes piedāvājuma izvēlē. Finanšu piedāvājumā norādītā Piedāvājuma cena (EUR bez PVN) par Daļu tiks izmantota tikai piedāvājumu salīdzināšanai un vērtēšanai Daļas ietvaros. Tā nav uzskatāma par vispārīgās vienošanās cenu, jo vispārīgās vienošanās tiks slēgtas par 8.2. punktā norādīto summu.
7.1.2. Izšķirošais piedāvājuma izvēles kritērijs, atbilstoši kuram izvēlēsies piedāvājumu, ja konstatēs, ka vismaz divu piedāvājumu novērtējums ir vienāds: viszemākā cena iepirkuma daļas pozīcijai ar vislielāko plānoto darbu apjomu, t.i., pretendneta piedāvātā cena par kopējiem tīrāmiem apjomiem koku nozāģēšanu/apzāģēšanu apdzīvotās vietās (Cka) euro bez PVN. Ja tiek konstatēts, ka vismaz divu piedāvājumu novērtējums ir vienāds arī šajā pozīcijā, uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš. Pretendentam ir tiesības, bet ne pienākums piedalīties izlozē. Izlozes process tiek dokumentēts.
7.1.3. Pasūtītājs, pamatojoties uz Starptautisko un Latvijas Republikas nacionālo sankciju likuma 11.1 panta pirmo daļu, attiecībā uz Pretendentu, kuram būtu piešķiramas vispārīgās vienošanās slēgšanas tiesības, pārbaudīs, vai attiecībā uz šo Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (tai skaitā sankcijas attiecībā uz proliferācijas finansēšanu), kuras ietekmē vispārīgās vienošanās izpildi. Ja attiecībā uz minēto Pretendentu vai kādu no noteiktajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē vispārīgās vienošanās izpildi Pretendents tiks izslēgts no dalības vispārīgās vienošanās slēgšanas tiesību piešķiršanas procedūrā.

	Vai piedāvājuma vērtēšanas kritērijs, Jūsuprāt, ir atbilstošs iepirkuma priekšmetam un neierobežo konkurenci?
☐ Jā
☐ Nē
Ja "Nē", lūdzam, sniegt īsu komentāru:
Citi ierosinājumi/ priekšlikumi/ komentāri


	8.
	Līguma veids un darbības termiņš 


	8.1. Noslēdzamo līgumu veids – vispārīgās vienošanās. Sabiedrisko pakalpojumu sniedzējs noslēgto vispārīgo vienošanos ietvaros veiks trašu tīrīšanas pakalpojuma pasūtījumus. 
8.2. Vispārīgās vienošanās kopējā līgumcena visām Daļām kopā - 1 588 000.00 EUR bez pievienotā vērtības nodokļa (turpmāk tekstā "PVN"): 
8.2.1. Daļai Nr.1 - 268 000.00 EUR bez PVN; 
8.2.2. Daļai Nr.2 - 266 000.00 EUR bez PVN; 
8.2.3. Daļai Nr.3 - 267 000.00 EUR bez PVN;
8.2.4. Daļai Nr.4 - 397 000.00 EUR bez PVN; 
8.2.5. Daļai Nr.5 - 390 000.00 EUR bez PVN.
8.3. Vispārīgās vienošanās darbības termiņš - 2 (divi) gadi no viespārīgās vienošanās noslēgšanas, ar iespēju vispārīgo vienošanos pagarināt vēl uz 1 (vienu) gadu, ja nav iztērēta maksimālā līgumcena, kas minēta 8.2. punktā.
8.4. Sabiedrisko pakalpojumu sniedzējs ir tiesīgs slēgt arī rezerves vispārīgo vienošanos katrā Daļā ar nākamā saimnieciski izdevīgākā piedāvājuma iesniedzēju ar nosacījumu, ka tas pasūtījumu iegūst, ja uzvarētājs nespēj pildīt vispārīgās vienošanās saistības.

	Vai prasība, Jūsuprāt, ir samērīga un atbilstoša iepirkuma priekšmetam un neierobežo konkurenci?
☐ Jā
☐ Nē
Ja "Nē", lūdzam, sniegt īsu komentāru:
Citi ierosinājumi/ priekšlikumi/ komentāri

	9.
	Vispārīgās vienošanās parakstīšana un saistību izpildes nodrošinājums


	9.1. Pasūtītājs un Pretendents, kuram iepirkuma procedūras rezultātā ir piešķirtas visparīgās vienošanās slēgšanas tiesības, slēgs vispārīgo vienošanos atbilstoši vispārīgās vienošanās projektam (Apspriedes pielikums). Atkāpšanās no vispārīgās vienošanās projekta (neiekļaujot projektā paredzētos noteikumus vai iekļaujot atšķirīgus noteikumus) netiks akceptēta no Pasūtītāja puses. Pretendentam vispārīgā vienošanās ir jāparaksta 10 (desmit) dienu laikā no dienas, kad Pasūtītājs to ir nosūtījis Pretendentam parakstīšanai. Gadījumā, ja norādītajā termiņā šis nosacījums netiek izpildīts, Pasūtītājam ir tiesības uzaicināt uz līguma sarunām Pretendentu, kura piedāvājums atzīts par nākamo saimnieciski visizdevīgāko piedāvājumu.
9.2. Pretendents ne vēlāk kā līdz vispārīgās vienošanās noslēgšanai iesniedz Pasūtītājam ārpakalpojuma izpildē (tās daļā attiecībā par ārpakalpojumu informācijas un komunikācijas tehnoloģiju jomā - attiecināms uz tiem Pretendenta pārstāvjiem, kas vispārīgās vienošanās izpildē iegūs piekļuvi Pasūtītāja informācijas sistēmām) iesaistīto fizisko personu sarakstu ar skaidrojumu attiecīgās fiziskās personas iesaistei ārpakalpojuma līguma izpildē. Pretendents informē Pasūtītāju par ārpakalpojuma izpildē iesaistīto fizisko personu izmaiņām vispārīgās vienošanās izpildes laikā.
9.3. Ja Pretendents, kuram piešķirtas iepirkuma vispārīgās vienošanās slēgšanas tiesības, atsakās slēgt vispārīgo vienošanos ar Pasūtītāju vai atbilstoši 9.1. punktā paredzētajam Pasūtītāja noteiktajā termiņā nav to parakstītu atgriezis Pasūtītājam, Pasūtītājs ir tiesīgs pieņemt lēmumu iepirkuma līguma slēgšanas tiesības piešķirt Pretendentam, kurš iesniedzis nākamo saimnieciski visizdevīgāko piedāvājumu ar nākamo viszemāko cenu, vai pārtraukt iepirkuma procedūru, neizvēloties nevienu piedāvājumu.
9.4. Ja pieņemts lēmums iepirkuma vispārīgās vienošanās slēgšanas tiesības piešķirt nākamajam Pretendentam, kurš piedāvājis nākamo saimnieciski visizdevīgāko piedāvājumu, bet tas atsakās slēgt vispārīgo vienošanos, Pasūtītājs pieņems lēmumu pārtraukt iepirkuma procedūru, neizvēloties nevienu piedāvājumu.
9.5. Pretendentam, kurš atzīts par uzvarētāju, 10 (desmit) kalendāro dienu laikā pēc vispārīgās vienošanās noslēgšanas jāiesniedz tā saistību izpildes nodrošinājums. Vispārīgās vienošanās saistību izpildes nodrošinājuma summa tiek noteikta: EUR 10 000.00 (desmit tūkstoši euro). Vispārīgās vienošanās saistību izpildes nodrošinājumam ir jābūt spēkā visā vispārīgās vienošanās darbības laikā un 30 (trīsdesmit) kalendārās dienas pēc vispārīgās vienošanās termiņa beigām.
9.6. Sabiedrisko pakalpojumu sniedzējs ir tiesīgs slēgt arī rezerves vispārīgo vienošanos katrā daļā ar nākamā saimnieciski izdevīgākā piedāvājuma iesniedzēju ar nosacījumu, ka tas pasūtījumu iegūst, ja uzvarētājs nespēj pildīt vispārīgās vienošanās saistības.
9.7. Ja pieņemts lēmums slēgt rezerves vispārīgo vienošanos katrā daļā ar nākamā saimnieciski izdevīgākā piedāvājuma iesniedzēju ar nosacījumu, ka tas pasūtījumu iegūst, ja uzvarētājs nespēj pildīt vispārīgās vienošanās saistības, tad Pretendentam, kuram tiek piešķirtas tiesības uzsākt vienošanās izpildi, 10 (desmit) kalendāro dienu laikā pēc vispārīgās vienošanās izpildes uzsākšanas (pirmā pasūtījuma saņemšanas), jāiesniedz tā saistību izpildes nodrošinājums. Vispārīgās vienošanās saistību izpildes nodrošinājuma summa tiek noteikta: EUR 10 000.00 (desmit tūkstoši euro).
9.8. Saistību izpildes nodrošinājumu Pasūtītājs būs tiesīgs izmantot, lai kompensētu Pretendenta saistību neizpildes rezultātā Pasūtītājam nodarītos zaudējumus un/vai lai ieturētu līgumsodu. Vispārīgās vienošanās saistību izpildes nodrošinājumam ir jābūt Pasūtītājam pieņemamas kredītiestādes garantijas formā vai apdrošināšanas polises formā vai naudas summas iemaksa Pasūtītāja kontā. Kredītiestādes garantijai jābūt izdotai un reģistrētai saskaņā ar attiecīgās kredītiestādes reģistrācijas valsts normatīvajiem aktiem. Pasūtītājs neatzīs kredītiestādes garantiju vai cita veida garantiju, ja tā rīcībā būs informācija par kredītiestādes vai cita galvotāja maksātnespēju. Naudas pārskaitījums jāveic uz nolikumā norādīto Pasūtītāja kredītiestādes kontu.
9.9. 10 (desmit) darba dienu laikā pēc dienas, kad vispārīgā vienošanās stājusies spēkā, Pasūtītājs noslēgtā vispārīgās vienošanās tekstu publicēs savā pircēja profilā, ievērojot komercnoslēpuma aizsardzības prasības. Vispārīgās vienošanās teksts būs publiski pieejams visā tās darbības laikā, bet ne mazāk kā 36 (trīsdesmit seši) mēnešus pēc vispārīgās vienošanās spēkā stāšanās dienas.

	Vai saistību  izpildes nodrošinājuma apmērs ir samērīgs un atbilstošs iepirkuma priekšmetam un neierobežo konkurenci?
☐ Jā
☐ Nē
Ja "Nē", lūdzam, sniegt īsu komentāru:
Citi ierosinājumi/ priekšlikumi/ komentāri


Vai Vispārīgās vienošanās parakstīšana ir saprotama un atbilstoša iepirkuma priekšmetam, neierobežo konkurenci?
☐ Jā
☐ Nē
Ja "Nē", lūdzam, sniegt īsu komentāru:
Citi ierosinājumi/ priekšlikumi/ komentāri


	10. 
	Drošības prasības informācijas un komunikācijas tehnoloģiju kritiskajā infrastruktūrā
	10.1. Ievērojot, ka iepirkuma priekšmets skar informācijas un komunikācijas tehnoloģiju pakalpojuma iegādi, ņemot vērā Nacionālās kiberdrošības likuma un 25.06.2025. Ministru kabineta noteikumus Nr. 397 "Minimālās kiberdrošības prasības" (Noteikumi), Pasūtītājam kā informācijas un komunikācijas tehnoloģiju kritiskās infrastruktūras īpašniekam vai tiesiskajam valdītājam un būtisko pakalpojumu sniedzējam, kā arī Pretendentam ir saistošas Nacionālās kiberdrošības likumā un Noteikumos izvirzītās prasības. 
10.2. Ņemot vērā Noteikumu 86. punkta prasības, Pasūtītājam aizliegts slēgt ārpakalpojuma līgumu, ja:
10.2.1. ārpakalpojuma sniedzējs (Pretendents un/vai tā apakšuzņēmējs) ir juridiska persona, kas reģistrēta Krievijas Federācijā, Baltkrievijas Republikā vai valstī, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti;
10.2.2. ja ārpakalpojuma sniedzējs (Pretendents un/vai tā apakšuzņēmējs), tā dalībnieks, kapitāla daļu īpašnieks vai patiesais labuma guvējs (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot) ir šī Apspriedes 10.2.1. punktā minētās valsts pilsonis;
10.2.3. ja ārpakalpojuma sniedzēja (Pretendenta un/vai tā apakšuzņēmēja) juridiskās personas valde un padome sastāv no fiziskām personām, kuras ir Apspriedes 10.2.1. punktā minētās valsts pilsoņi;
10.2.4. ja vispārīgās vienošanās izpildē (tās daļā attiecībā par ārpakalpojumu informācijas un komunikācijas tehnoloģiju jomā) ir iesaistīts Apspriedes 10.2.1. punktā minētās valsts pilsonis.
10.3. Ja attiecībā uz ārpakalpojuma sniedzēju (Pretendentu un/vai tā apakšuzņēmēju) tiek konstatēti Apspriedes 10.2. punktā noteiktie ierobežojumi, Pasūtītājs izslēdz Pretendentu no dalības vispārīgās vienošanās slēgšanas tiesību piešķiršanas procedūrā. 
10.4. Pretendents ne vēlāk kā līdz vispārīgās vienošanās noslēgšanai iesniedz Pasūtītājam tās izpildē (tās daļā attiecībā par ārpakalpojumu informācijas un komunikācijas tehnoloģiju jomā - attiecināms uz tiem Pretendenta pārstāvjiem, kas Vienošanās izpildē iegūs piekļuvi Pasūtītāja informācijas sistēmām) iesaistīto fizisko personu sarakstu ar skaidrojumu attiecīgās fiziskās personas iesaistei vispārīgās vienošanās izpildē. Ārpakalpojuma sniedzējs informē subjektu par ārpakalpojuma izpildē iesaistīto fizisko personu izmaiņām vispārīgās vienošanās izpildes laikā. 
10.5. Ja iepirkuma procedūras laikā stājas spēkā jauni normatīvie akti, kas izmaina vai papildina Apspriedē pretendentiem noteiktās minimālās drošības prasības, tiek piemēroti jaunpieņemtie normatīvie akti to aktuālajā redakcijā. Šādu izmaiņu gadījumā Pasūtītājam ir tiesības jebkurā iepirkuma procedūras posmā pieprasīt pretendentiem iesniegt papildu dokumentus, kas apliecina atbilstību minētajām prasībām. Šādu dokumentu iesniegšana nav uzskatāma par piedāvājuma grozīšanu. Normatīvo aktu izmaiņu gadījumā pretendents apņemas nodrošināt informācijas un komunikācijas tehnoloģiju sistēmu un pretendenta vai tā apakšuzņēmēju atbilstību spēkā esošajām Latvijas Republikas normatīvajos aktos noteiktajām minimālajām drošības prasībām.
10.6. Neatkarīgi no pretendenta dalībvalsts Pasūtītājs ir tiesīgs veikt padziļinātu pārbaudi, lai pārliecinātos, ka nepastāv jebkādi apstākļi, tai skaitā, bet neaprobežojoties ar Latvijas Republikas un/vai ES normatīvo aktu vai citām prasībām, kas ierobežo attiecīgā pretendenta dalību šajā iepirkuma procedūrā, balstoties uz Latvijas Republikas un/vai ES normatīvo aktu vai citām prasībām, kas ierobežo attiecīgā pretendenta dalību šajā iepirkuma procedūrā.

	Vai prasība ir saprotama un atbilstoša iepirkuma priekšmetam, neierobežo konkurenci?
☐ Jā
☐ Nē
Ja "Nē", lūdzam, sniegt īsu komentāru:
Citi ierosinājumi/ priekšlikumi/ komentāri


	11.
	
Citi komentāri, ieteikumi vai jautājumi par iepirkuma procedūru


	
	

	12.
	Pielikumi
	1. [bookmark: _Toc149227042]Darbu izpildes apraksts un tehniskie noteikumi;
2. Daļu un iecirkņu izvietojums;
3. Finanšu piedāvājuma paraugs konkrētam2026.gada 3Q iepirkumam;
4. Vispārīgās vienošanās projekts ar pielikumiem.

